CELEX: 31988R1865
Language: el
Date: 1988-06-30 00:00:00
Title: Κανονισμός (ΕΟΚ) αριθ. 1865/88 της Επιτροπής της 30ής Ιουνίου 1988 για την αναστολή των δασμών στις συναλλαγές μεταξύ της Ισπανίας και της Κοινότητας με τη σύνθεσή της στις 31 Δεκεμβρίου 1985 στον τομέα του βοείου κρέατος

Avis juridique important

|

31988R1865

Κανονισμός (ΕΟΚ) αριθ. 1865/88 της Επιτροπής της 30ής Ιουνίου 1988 για την αναστολή των δασμών στις συναλλαγές μεταξύ της Ισπανίας και της Κοινότητας με τη σύνθεσή της στις 31 Δεκεμβρίου 1985 στον τομέα του βοείου κρέατος  

Επίσημη Εφημερίδα αριθ. L 166 της 01/07/1988 σ. 0026 - 0026 Φινλανδική ειδική έκδοση: Κεφάλαιο 3 τόμος 26 σ. 0234  Σουηδική ειδική έκδοση: Κεφάλαιο 3 τόμος 26 σ. 0234 

***** ΚΑΝΟΝΙΣΜΟΣ (ΕΟΚ) αριθ. 1865/88 ΤΗΣ ΕΠΙΤΡΟΠΗΣ  της 30ής Ιουνίου 1988  για την αναστολή των δασμών στις συναλλαγές μεταξύ της Ισπανίας και της Κοινότητας με τη σύνθεσή της στις 31 Δεκεμβρίου 1985 στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 75 παράγραφος 4,  Εκτιμώντας:  ότι ο κανονισμός (ΕΟΚ) αριθ. 3861/87 της Επιτροπής της 22ας Δεκεμβρίου 1987 για την αναστολή των δασμών στις συναλλαγές μεταξύ της Ισπανίας και της Κοινότητας, με τη σύνθεσή της στις 31 Δεκεμβρίου 1985, στον τομέα του βοείου κρέατος (1), έχει προβλέψει τη μερική αναστολή των δασμών στις συναλλαγές μεταξύ της Ισπανίας και της Κοινότητας, με τη σύνθεσή της στις 31 Δεκεμβρίου 1985, έως τις 30 Ιουνίου 1988· ότι ο κανονισμός αυτός έχει προβλέψει επιπλέον ότι, πριν από τη ημερομηνία αυτή, η Επιτροπή θα επανεξετάσει την κατάσταση της ισπανικής και της κοινοτικής αγοράς, με σκοπό την ενδεχόμενη έγκριση των καταλλήλων μέτρων·  ότι οι πρόσφατες εξελίξεις της παραγωγής της κοινοτικής και της ισπανικής αγοράς των προϊόντων του τομέα του βοείου κρέατος καθιστούν επιθυμητή μια πλήρη απελευθέρωση των συναλλαγών στον τομέα αυτό·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι δασμοί που προκύπτουν από τις διατάξεις του άρθρου 75 παράγραφος 1 της πράξης προσχώρησης και εφαρμόζονται στις συναλλαγές μεταξύ της Ισπανίας και της Κοινότητας, με τη σύνθεσή της στις 31 Δεκεμβρίου 1985, στα προϊόντα που υπάγονται στον κανονισμό (ΕΟΚ) αριθ. 805/68 καταργούνται από την 1η Ιουλίου 1988.  Άρθρο 2  Ο παρών κανονισμός αρχίζει να ισχύει την 1η Ιουλίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 363 της 23. 12. 1987, σ. 32.